ברייט אוסאי-סמואל

ברייט אוסאי-סמואל (באנגלית: Bright Osayi-Samuel; נולד ב-31 בדצמבר 1997) הוא כדורגלן ניגרי המשחק בעמדת הקשר והקיצוני בפנרבחצ'ה.

קריירה
אוסאי-סמואל נולד בניגריה, ולאחר מכן היגר עם משפחתו לספרד וממנה ללונדון שבאנגליה.

הוא החל לשחק במחלקת הנוער של בלקפול, וכבר במהלך עונת 2014/2015 קודם לקבוצה הבוגרת של המועדון, ששיחקה בצ'מפיונשיפ. הוא ערך את הופעת הבכורה שלו ב-7 במרץ 2015, בהפסד 0–1 לשפילד ונסדיי. בתום העונה ירד עם הקבוצה לליגה השלישית. לאחר עונה נוספת, ירדה הקבוצה לליגה הרביעית, אבל מיד חזרה לליגה השלישית.

ב-1 בספטמבר 2017 חתם לשלוש עונות בקווינס פארק ריינג'רס מהצ'מפיונשיפ. הוא ערך את הופעת הבכורה שלו ב-23 בספטמבר, בתיקו 0–0 עם ברטון אלביון.

ב-15 בינואר 2021 חתם על חוזה לארבע עונות בפנרבחצ'ה מליגת העל הטורקית, שרכשה אותו תמורת כחצי מיליון אירו. הוא היה אמור להצטרף לקבוצה רק לקראת עונת 2021/2022, אך פנרבחצ'ה לבסוף החליטה לצרף אותו כבר ב-23 בינואר 2021.

קישורים חיצוניים

הערות שוליים

כדורגלנים ניגרים
קשרי כדורגל ניגרים
חלוצי כדורגל ניגרים
כדורגלני בלקפול
כדורגלני קווינס פארק ריינג'רס
כדורגלני פנרבחצ'ה
ניגרים שנולדו ב-1997